open-index/open-wikipedia-markdown huggingface dataset:
Ταλαμπαράχι

Το **Ταλαμπαράχι** (Νεπαλ.: तालबाराही) ή **Ταλ Μπαράχι** (ताल बाराही) είναι το μοναδικό νησί του Νεπάλ. Βρίσκεται στην λίμνη Πέγουα και ανήκει στην Δυτική περιφέρεια, στη ζώνη του Γκαντάκι και στον δήμο του Κάσκι.

## Ετυμολογία
Το πρώτο συνθετικό του Ταλαμπαράχι είναι το ταλ, που στα νεπαλέζικα σημαίνει *λίμνη*.
## Προφορά
Το Ταλαμπαράχι προφέρεται tālabarāhī, όπου τα μακρά ī και ā προφέρονται αντίστοιχα σαν δύο ι και δύο α. Όταν γράφεται με δύο λέξεις, προφέραται *tāl barāhī*'. Αυτό συμβαίνει, γιατί στα νεπαλέζικα, κάθε σύμφωνο (π.χ. το ल-λ}, όταν βρεθεί στο τέλος μιας λέξης, προφέρεται αυτούσιο (π.χ. λ). Αλλά όταν ακολουθείται από άλλο σύμφωνο (π.χ. ब-μπ), προφέρεται με α (λα). Για να προφερθεί σκέτο λ, θα πρέπει να φύγει η κατακόρυφη γραμμή και να γίνει π.χ. ल्ब. 

Κατηγορία:Γεωγραφία του Νεπάλ
Επίθεση στο Κοσσυφοπέδιο (1915)

Η **Επίθεση στο [[Κόσοβο]]** (βουλγαρικά *Косовска настъпателна операция*) ήταν πολεμική επιχείρηση του Πρώτου Παγκόσμιου Πόλεμου, και που έλαβε χώρα από τις 10 Νοεμβρίου μέχρι τις 4 Δεκεμβρίου 1915 με επιτιθέμενο τον Βουλγαρικό Στρατό και αμυνόμενο τον Σερβικό.

## Η μάχη και η υποχώρηση των Σέρβων

Η μάχη ξεκίνησε με το πέρασμα του Νότιου Μοράβα από την 1η Βουλγαρική Στρατιά και έληξε με ολοκληρωτική ήττα του σερβικού στρατού. Η κύρια επίθεση των Βουλγάρων σημειώθηκε στην κατεύθυνση Νις-Πρίστινα. Για 2 μέρες, οι σερβικός στρατός κατέλαβε το Προκούπλιε, όπου έδειξε βραχυχρόνια αντίσταση. 

Ο σερβικός στρατός που είχε σοβαρό αριθμητικό μειονέκτημα υποχώρησε και αντιστάθηκε για τελευταία φορά στην πόλη Γκνίλανε. Οι Σέρβοι προχώρησαν σε απελπισμένη αντεπίθεση μεταξύ του Βράνιε και του Κουμάνοβο για να ενωθούν με τις αγγλογαλλικές δυνάμεις, αλλά ηττήθηκαν. Η 6η μεραρχία πεζικού και η 9η μεραρχία πεζικού της 1ης Βουλγαρικής Στρατιάς κατέλαβαν με ευκολία την Πρίστινα στις 24 Νοεμβρίου. Τότε, ολόκληρος ο βουλγαρικός στρατός προωθήθηκε, έχοντας τη στήριξη μονάδων της 11ης Γερμανικής Στρατιάς και της 3ης Αυστροουγγρικής Στρατιάς στα βόρεια. Η επίθεση ολοκληρώθηκε στις 4 Δεκεμβρίου με την κατάληψη της Δίβρης (Ντέμπαρ). Οι Σέρβοι έχασαν 30.000 στρατιώτες, 199 κανόνια, 150 αυτοκίνητα και άλλο στρατιωτικό εξοπλισμό. Ο σερβικός στρατός υποχώρησε αρχικά στην Αλβανία και μετέπειτα μεταφέρθηκε στην Κέρκυρα.

## Παραπομπές



## Πηγές

*Атанас Пейчев и колектив, 1300 години на стража, Военно издателство, София 1984.
* 

κατηγορία:Μάχες του Α' Παγκοσμίου Πολέμου
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
κατηγορία:Ιστορία της Αυστροουγγαρίας κατά την διάρκεια του Α΄ Παγκοσμίου Πολέμου
Κατηγορία:Μάχες Σερβικού στρατού
Αποστολή: Μόσχα (ταινία)

**Αποστολή: Μόσχα** (Ρωσικά: Обратный отсчёт) είναι ταινία  θρίλερ/δράσης/κατασκοπευτική ρωσικής παραγωγής το 2006.

## Πλοκή
Ένας Ρώσος μυστικός πράκτορας δολοφονείται κάτω από μυστηριώδεις συνθήκες. Πίσω του αφήνει ένα μήνυμα: Ένας τρομοκράτης ονομαζόμενος Χαντίντ πρόκειται να επιτεθεί στη Μόσχα σε 48 ώρες. Λείπει μόνο μια λεπτομέρεια, η τοποθεσία της βόμβας. Σε μια πόλη 20.000.000 ατόμων, κάθε δημόσιο κτίριο θα μπορούσε να είναι στόχος. Ο πράκτορας Στάρσκι και η ομάδα του αναλαμβάνουν την αποστολή να εντοπίσουν τη βόμβα. Όμως, πριν η ομάδα αναλάβει δράση, ανακαλύπτεται στο σώμα του νεκρού πράκτορα ένα μικροτσίπ που μεταφέρει ένα ανατριχιαστικό μήνυμα: Ανάμεσά σας υπάρχει ένας προδότης.

## Διανομή
*Αντρέι Μερζλίκιν ως Μαξ
*Μαξίμ Σουχάνοφ ως Στάρσκι
*Λεονίντ Γιαρμόλνικ ως Κροτ
*Οξάνα Ακίνσινα ως Άννα
*Ολέγκ Στεφάνκο ως Μάρτιν
*Αλεξάντρ Ουστυούγκοφ ως βοηθός του Μάρτιν
*Αντρέι Ίλιν ως Γκρίσιν
*Αναστασία Μακέγεβα ως Όλγκα
*Πάβελ Σμετάνκιν ως Χαντίντ
*Τζέιμς Ντέρικ ως Πράκτορας Κέβιν

## Εξωτερικοί σύνδεσμοι
*

Κατηγορία:Ρωσικές ταινίες
Κατηγορία:Ταινίες του 2006
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες γυρισμένες στην Αίγυπτο
Κατηγορία:Ρωσικές θρίλερ ταινίες
Κατηγορία:Ρωσικές ταινίες δράσης
Κατηγορία:Ταινίες τοποθετημένες στη Ρωσία
Αδελφές (ταινία)

**Αδελφές** (Ρωσικά: Сёстры) είναι ταινία στο είδος εγκληματική/δραματική/θρίλερ, ρωσικής παραγωγής του 2001.

## Πλοκή
Όταν ένα μέλος της ρωσικής μαφίας αποφυλακίζεται, μετά από ποινή που εξέτισε για ληστεία, βρίσκεται κατευθείαν στο στόχαστρο των παλιών συνεργατών του που πιστεύουν ότι τους έχει αποκρύψει μεγάλο μέρος των κλοπιμαίων. Προκειμένου να τον εκδικηθούν, αποφασίζουν να απαγάγουν την οκτάχρονη κόρη του, Ντίνα, που ζει με τη μητέρα και την δεκατριάχρονη ετεροθαλή αδελφή της, Σβέτα. Η Σβέτα είναι ένα μοναχικό πλάσμα που κρατά μια επιθετική στάση απέναντι στην καλομαθημένη πιτσιρίκα, πράγμα που δεν βοηθά τη συνύπαρξη των αδελφών. Ο κίνδυνος, όμως, θα αλλάξει την μεταξύ τους σχέση, όταν τα δύο κορίτσια, αναγκασμένα να επιβιώσουν μακριά από το σπίτι τους χωρίς χρήματα και μέσα σε άθλιες και επικίνδυνες συνθήκες, θα διαπιστώσουν ότι ο μόνος τρόπος για να σωθούν είναι να έρθουν πιο κοντά.

## Πρωταγωνιστούν
* Οξάνα Ακίνσινα ως Σβετλάνα "Σβέτα" Μαλάχοφ
* Εκατερίνα Γκόρινα ως Ντινάρα "Ντίνα" Μουρταζάγεβα  
* Ρόμαν Αγκέγεφ ως Αλίκ
* Τατιάνα Κολγκάνοβα ως Νατάλια Μουρταζάγεβα
* Ντμίτρι Ορλόφ ως Αλεξάντρ Πάλιτς
* Κίριλ Πιρόγκοφ ως άντρας που παρασύρει κορίτσια
* Αλεξάντρ Μπασίροφ ως ο μεγάλος Τατάρος
* Αντρέι Κράσκο ως Μίσα
* Σεργκέι Μποντρόφ, Τζ. ως το αγόρι από το τζιπ

## Εξωτερικοί Σύνδεσμοι
*

Κατηγορία:Ρωσικές ταινίες
Κατηγορία:Ταινίες του 2001
Κατηγορία:Σκηνοθετικό ντεμπούτο σε ταινίες
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές αστυνομικές ταινίες
Κατηγορία:Ταινίες τοποθετημένες στη Ρωσία
Παγκόσμια Υπηρεσία του BBC

Η **Παγκόσμια Υπηρεσία του BBC** (αγγ. BBC World Service) είναι το μεγαλύτερο δίκτυο μεταδόσεων σε όλο τον κόσμο, εκπέμποντας σε 28 γλώσσες σε πολλά μέρη του κόσμου, είτε σε αναλογικό ή ψηφιακό ραδιόφωνο, είτε μέσω διαδικτύου είτε μέσω δορυφόρου. Η Υπηρεσία, σε μέτρηση του 2009, έδειξε ότι σε μια εβδομάδα είχε 188 εκατομμύρια ακροατές. Η Υπηρεσία δεν μεταδίδει διαφημίσεις και η Υπηρεσία στην Αγγλική γλώσσα εκπέμπει 24 ώρες το 24ωρο.

Η χρηματοδότηση της Υπηρεσίας γινόταν από την Κυβέρνηση του Ηνωμένου Βασιλείου μέχρι την 1η Απριλίου του 2014, όταν η χρηματοδότηση ξεκίνησε να γίνεται από το τέλος τηλεόρασης του BBC.

## Γλώσσες
200px|thumb|Πρώην λογότυπο της Παγκόσμιας Υπηρεσίας του BBC. (2008-2019)
200px|thumb|Πρώην λογότυπο της Παγκόσμιας Υπηρεσίας του BBC. (2019-2022)
Η Υπηρεσία εκπέμπει και στην Αγγλική Γλώσσα, αλλά εκπέμπει και σε άλλες 27 γλώσσες, οι οποίες είναι οι:

* Αραβική
* Αζερική
* Μπενγκάλι
* Βιρμανική
* Καντονέζικα 
* Αφρικάνικα Γαλλικά
* Χάουσα
* Χίντι
* Ινδονισιακή
* Κινιαρουάντα
* Κιρούντι
* Κιργιζική
* Νεπαλεζική
* Πάστο
* Περσική
* Πορτογαλική
* Ρωσική
* Σινχαλεζική
* Σομαλική
* Ισπανική
* Σουαχίλι
* Ταμίλ
* Τουρκική
* Ουκρανική
* Ουρντού
* Ουζμπεκική
* Βιετναμέζικη

Από αυτές τηλεοπτικό δίκτυο έχουν η Αραβική και η Περσική, ενώ καλωδιακή τηλεόραση έχει η Ρωσική.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:BBC World Service
Κατηγορία:BBC News
Κατηγορία:BBC Ραδιόφωνο
Πρωτάθλημα χειροσφαίρισης Α1 εθνικής κατηγορίας γυναικών 2013-2014

Το πρωτάθλημα Ελλάδας χάντμπολ γυναικών της περιόδου 2013–14 ήταν το 21ο από την καθιέρωση της Α1. Πριν την έναρξη της αγωνιστικής περιόδου, παραιτήθηκαν από το πρωτάθλημα οι ομάδες ΑΣΘ Πρωτοπόροι και ΕΑΧ Χανιά. Τις δύο κένες θέσεις μπορούσαν να καλύψουν δύο επιλαχούσες ομάδες από την Α2, ο Μακεδονικός και ο Κένταυρος Αγριάς Βόλου. Μόνο ο Μακεδονικός δέχθηκε να αγωνιστεί στην Α1, με αποτέλεσμα το πρωτάθλημα να διεξαχθεί με επτά ομάδες. Στην κανονική περίοδο αγωνίστηκαν σε δύο γύρους των επτά αγώνων. Οι τέσσερις πρώτες ομάδες της τελικής βαθμολογίας προκρίθηκαν στα πλέι οφ για τον τίτλο του πρωταθλητή, ενώ οι υπόλοπες τρεις αγωνίστηκαν στα πλέι άουτ. Η Νέα Ιωνία που συμμετείχε ανελλιπώς στην ανώτερη κατηγορία από την περίοδο 1987-88, κατέκτησε για πρώτη φορά στην ιστορία της τον τίτλο της πρωταθλήτριας, επικρατώντας στους τελικούς της Αναγέννησης Άρτας.

## Κανονική περίοδος
### Βαθμολογία

### Αποτελέσματα

## Play out, θέσεις 5–7
Στα πλέι άουτ αναμετρήθηκαν ο Μέγας Αλέξανδρος με τον Μακεδονικό. Ο Μέγας Αλέξανδρος επικράτησε και παρέμεινε στην κατηγορία, ενώ στην συνέχεια αγωνίστηκε με την Ορμή για τις θέσεις 5-6, όπου επικράτησε ξανά και κατέκτησε την 5η θέση. Οι σειρές κρίθηκαν στις δύο νίκες, με το πλεονέκτημα έδρας να πηγαίνει στις ομάδες με την καλύτερη θέση στην κανονική περίοδο.
### Πλέι άουτ

### Θέσεις 5–6

## Play off, θέσεις 1–4
Στα πλέι οφ βρέθηκαν οι τέσσερεις πρώτες ομάδες της κονανικής περιόδου. Η Νέα Ιωνία κατάφερε να κατακτήσει το πρωτάθλημα, αν και είχε το μειονέκτημα έδρας στην ημιτελική και στην τελική φάση. Οι σειρές κρίθηκαν στις δύο νίκες, με το πλεονέκτημα έδρας να πηγαίνει στις ομάδες με την καλύτερη θέση στην κανονική περίοδο.
### Ημιτελικοί

### Μικρός τελικός, θέσεις 3–4

### Μεγάλος τελικός, θέσεις 1–2

## Τελική κατάταξη

## Παραπομπές


## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
* Αποτελέσματα Επίσημος ιστότοπος ΟΧΕ.
* "ΡΟΣΤΕΡ ΚΑΙ ΧΡΥΣΗ ΒΙΒΛΟΣ ΤΗΣ Α1 ΓΥΝΑΙΚΩΝ" Επίσημος ιστότοπος ΟΧΕ.

2013 2014
Κατηγορία:Χειροσφαίριση το 2013
Κατηγορία:Χειροσφαίριση το 2014
Κύπελλο Ισπανίας ποδοσφαίρου ανδρών 1946

Το κύπελλο Ισπανίας 1946 ήταν η 43η φορά που διοργανώθηκε το κύπελλο.

## Πρώτος Γύρος

## Γύρος των 16

### Επανάληψη

Εσπανιόλ Βαρκελώνης  1-2  **[[Ρεάλ Οβιέδο]]**

**[[ΦΚ Κόρδοβα]]**  2-0  Ρεάλ Μούρθια

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 1946]]*

[thumb|right|167px|<center>'''Κυπελλούχος Ισπανίας 1946'''</center><br><center>'''[Ρεάλ Μαδρίτης''']]

Κυπελλο Ανδρων 1946
Κατηγορία:Εγχώρια ποδοσφαιρικά κύπελλα 1946
Γεννάδι

Το **Γεννάδι** είναι παραθαλάσσιο χωριό στο νησί της Ρόδου στα Δωδεκάνησα και βρίσκεται σε υψόμετρο 30 μέτρα. Σύμφωνα με την απογραφή του 2011 έχει 671 κατοίκους και με την εφαρμογή του προγράμματος Καλλικράτης από το 2011 αποτελεί την Τοπική Κοινότητα Γενναδίου της Δημοτικής Ενότητας Νότιας Ρόδου του Δήμου Ρόδου. Με την απογραφή του 2001 είχε 665 κατοίκους και σύμφωνα με το πρόγραμμα Καποδίστριας, το Γεννάδι ήταν έδρα του δήμου Νότιας Ρόδου. 

## Γεωγραφικά στοιχεία - αξιοθέατα
Το Γεννάδι βρίσκεται στις νοτιοανατολικές ακτές του νησιού της Ρόδου, επάνω στην επαρχιακή οδό Πυλώνα - Κατταβιάς. Απέχει 61 χλμ. από τη πόλη της Ρόδου και 27 χλμ. από την αρχαία πόλη της Λίνδου. Το χωριό είναι παραθαλάσσιο με  αμμουδερές παραλίες από μικρά βότσαλα που αποτελούν τη συνέχεια της παραλίας Κιοτάρι. Ο κεντρικός δρόμος χωρίζει την παραλία από το χωριό στην οποία υπάρχουν πολλές ταβέρνες, beach bar, ενοικιαζόμενα δωμάτια, μικρά ξενοδοχεία και εξοχικές κατοικίες. Στον οικισμό του Γενναδίου, ο Πολιτιστικός Σύλλογος «Νικηφόρος Μανδηλαράς», έχει αποκαταστήσει και αναδείξει κτίσμα του 1926 ως παραδοσιακό σπίτι με πολλά εκθέματα και είδη λαϊκής τέχνης.

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Ιστορικά στοιχεία
Στις  22 Μαΐου του 1967 στην παραλία του Γενναδίου βρέθηκε το πτώμα του Νικηφόρου Μανδηλαρά που ήταν δικηγόρος υπερασπίσεως στη δίκη για την υπόθεση ΑΣΠΙΔΑ.

## Εξωτερικοί σύνδεσμοι
* Τα παραδοσιακά σπίτια της Ρόδου 

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Κύπελλο Ισπανίας ποδοσφαίρου ανδρών 1961–62

Το κύπελλο Ισπανίας 1961-62 ήταν η 58η φορά που διοργανώθηκε το κύπελλο.

## Πρώτος Γύρος

## Γύρος των 32

## Γύρος των 16

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 1962]]*

[thumb|centre|167px|'''<center>Κυπελλούχος Ισπανίας 1961-62<br>[Ρεάλ Μαδρίτης''']]

Κυπελλο Ανδρων 1961-62
Κατηγορία:Εγχώρια ποδοσφαιρικά κύπελλα 1961-1962
Εστάντιο Νασιονάλ ντε Μπραζίλια

To **Εστάντιο Νασιονάλ ντε Μπραζίλια Μανέ Γκαρίντσα** (πορτογαλικά: *Estádio Nacional de Brasília Mané Garrincha*) είναι ποδοσφαιρικό στάδιο που ανακαινίστηκε για να φιλοξενήσει αγώνες του Παγκοσμίου Κυπέλλου του 2014 στη Βραζιλία.

## Περιγραφή
Με χωρητικότητα 71.412 θεατών, το Εθνικό στάδιο είναι το δεύτερο μεγαλύτερο στάδιο του Παγκοσμίου Κυπέλλου του 2014. Βρίσκεται στη Μπραζίλια, την ομοσπονδιακή πρωτεύουσα της χώρας. Χτίστηκε στη θέση του τέως Εστάντιο Μανέ Γκαρίντσα, το οποίο το 2010 κατεδαφίστηκε πλήρως εκτός από τα θεμέλια του και μέρους της κερκίδας. Το όνομα του είναι φόρος τιμής στο θρυλικό ποδοσφαιριστή Μανέ Γκαρίντσα, ο οποίος συμμετείχε στην κατάκτηση των Παγκοσμίων Κυπέλλων του 1958 και του 1962 με την Εθνική Βραζιλίας.

Προκειμένου να φτιαχτεί ένα καθαρά ποδοσφαιρικό γήπεδο στο χώρο του παλιού σταδίου πολλαπλών χρήσεων με στίβο, ο αγωνιστικός χώρος υποβαθμίστηκε και μειώθηκε σε έκταση. Το επάνω διάζωμα διατηρήθηκε αλλά το κάτω κατεδαφίστηκε προκειμένου να έρθει πιο κοντά στον αγωνιστικό χώρο. Εξωτερικά περιβάλλεται από στήλες ύψους 46 μέτρων οι οποίες προσφέρουν σκιά και στήριξη στην οροφή και τη συρόμενη στέγη της. Η οροφή περιλαμβάνει και 15700 μ2  φωτοβολταϊκών που συμβάλουν στο να είναι το πρώτο στάδιο παγκοσμίως με ενεργειακή πιστοποίηση LEED Platinum.

## Κόστος και κριτική
Τo στάδιο χρηματοδοτήθηκε από την κυβέρνηση της Ντιστρίτο Φεντεράλ (πορτογαλικά: Distrito Federal μετάφραση: ομοσπονδιακή περιφέρεια). Το τελικό κόστος κατασκευής του σταδίου ξέφυγε σημαντικά από τον αρχικό του προϋπολογισμό των 688 εκατομμυρίων ρεάλ και υπολογίζεται πως έφθασε μέχρι και τα 1,4 δισεκατομμύρια, καθιστώντας το με διαφορά το πιο ακριβό στάδιο που κατασκευάστηκε για τη διοργάνωση. Το μέλλον του είναι αμφίβολο γιατί καμία δημοφιλής ομάδα δεν έχει την έδρα της στη Μπραζίλια και κανένας από τους μικρούς τοπικούς συλλόγους δεν έχει δεσμευθεί πως θα χρησιμοποιεί το τεράστιο στάδιο ως μόνιμη έδρα του. Οι διαχειριστές του υποστηρίζουν πως θα συντηρείται από συναυλίες και άλλες πολιτιστικές δραστηριότητες.

## Μουντιάλ 2014

*Όλοι οι αγώνες από κάτω είναι σε ώρες Βραζιλίας ([[UTC−03:00|UTC−3]]).*

## Κόπα Αμέρικα 2021

*Όλοι οι αγώνες από κάτω είναι σε ώρες Βραζιλίας ([[UTC−03:00|UTC−3]]).*

## Εικόνες

 Brasilia aerea estadio nacional.jpg|Εξωτερική όψη του σταδίου
 Estádio Nacional Brasília.jpg|Εσωτερική όψη του σταδίου


## Σημειώσεις

## Παραπομπές


## Εξωτερικοί σύνδεσμοι

* Επίσημη ιστοσελίδα
* Το στάδιο στην επίσημη ιστοσελίδα της FIFA 

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις στη Βραζιλία
Κατηγορία:Αθλητικές εγκαταστάσεις Θερινών Ολυμπιακών Αγώνων 2016
Όμιλος Δ΄ Παγκόσμιου Κυπέλλου Ποδοσφαίρου 2014

Ο **Όμιλος Δ΄** του **[[Παγκόσμιο Κύπελλο Ποδοσφαίρου 2014|Παγκοσμίου Κυπέλλου Ποδοσφαίρου 2014]]** αποτελείται από τις εθνικές ομάδες της Ουρουγουάης, της Ιταλίας, του Κόστα Ρίκα και της Αγγλίας. Οι αγώνες ξεκίνησαν στις 14 Ιουνίου και τελείωσαν στις 24 Ιουνίου 2014.

Οι δύο πρώτες ομάδες του ομίλου συνέχισαν στην φάση των 16. Η Κόστα Ρίκα ως πρώτη του ομίλου συνέχισε σε αγώνα με την Ελλάδα που ήταν η δεύτερη του ομίλου Γ΄ και η Ουρουγουάη ως δεύτερη του ομίλου συνέχισε σε αγώνα με την Κολομβία που ήταν η πρώτη του ομίλου Γ΄.

Ο όμιλος Δ΄ θεωρήθηκε ως ο πιο ανταγωνιστικός και δύσκολος όμιλος της διοργάνωσης· με την Ουρουγουάη, την Ιταλία και την Αγγλία να κατατάσσονται αντιστοίχως στην 7η, την 8η και την 15η θέση της παγκόσμιας κατατάξεως της ΦΙΦΑ. Αυτός ήταν ο μόνος όμιλος που περιλάμβανε τρεις πρώην πρωταθλήτριες κόσμου, εκ των οποίων οι δύο τελικά αποκλείστηκαν.

## Βαθμολογία και αγώνες

## Σύνοψη των αγώνων
### Ουρουγουάη - Κόστα Ρίκα

### Αγγλία - Ιταλία

### Ουρουγουάη - Αγγλία

### Ιταλία - Κόστα Ρίκα

### Ιταλία - Ουρουγουάη

### Κόστα Ρίκα - Αγγλία
Οι δύο ομάδες δεν έχουν συναντηθεί στο παρελθόν.

## Πολυτιμότερος παίκτης

## Σκόρερ

## Παραπομπές


## Εξωτερικοί σύνδεσμοι

* 

Κατηγορία:Παγκόσμιο Κύπελλο Ποδοσφαίρου 2014
BBC Earth

Το **BBC Earth** (*BBC Γη*) είναι η υπηρεσία του BBC Worldwide από το 2009 για την αγορά και διανομή του φυσικού περιεχομένου της ιστορίας του BBC σε χώρες εκτός του Ηνωμένου Βασιλείου. Ξεκίνησε να λειτουργεί από το 2009 στο Ηνωμένο Βασίλειο και σε άλλες χώρες όπως: η Ιρλανδία, η Γερμανία κ.ά. Από την 1η Οκτωβρίου 2017 είναι διαθέσιμο και στην Ελλάδα από την πλατφόρμα της COSMOTE TV. Μεταδίδει εκπομπές, γύρω από την οικολογία, την καλλιέργεια της γης, το περιβάλλον, τη φύση κ.ά.

## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Ιούλενκα (ταινία)

**Ιούλενκα** (Ρωσικά: Юленька) είναι ταινία στο είδος τρόμου/θρίλερ/μυστηρίου, ρωσικής παραγωγής του 2009.

## Πλοκή
Ο Αντρέι Μπελόφ, καθηγητής Πανεπιστημίου στη Μόσχα, μετακομίζει από την πρωτεύουσα σε μια περιφερειακή πόλη. Παίρνει τη θέση του διευθυντή της τάξης σε ένα τοπικό γυμνάσιο θηλέων. Σε λίγο αρχίζει να αισθάνεται ότι τα κορίτσια από την τάξη του έχουν μια περίεργη συμπεριφορά. Μαθαίνει ότι έχει αυτοκτονήσει τουλάχιστον μία μαθήτρια, η Σόνια Γιαλίνσκαγια που πήδηξε από το παράθυρο. Στο τετράδιο μιας μαθήτριας, ο Αντρέι ανακαλύπτει το εξής σημείωμα: “Σώστε μας!” Τότε, συνειδητοποιεί ότι οι μαθήτριές του κρύβουν ένα τρομερό μυστικό.

## Εξωτερικοί σύνδεσμοι
*Ιούλενκα  στο IMDb

Κατηγορία:Ρωσικές ταινίες
Κατηγορία:Ταινίες μυστηρίου
Κατηγορία:Ταινίες τρόμου
Κατηγορία:Ταινίες του 2009
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές θρίλερ ταινίες
Κατηγορία:Ταινίες τοποθετημένες στη Ρωσία
Αρένα Περναμπούκο

Η **Αρένα Περναμπούκο** (πορτογαλ. *Itaipava Arena Pernambuco*) είναι ένα ποδοσφαιρικό γήπεδο στην πόλη Ρεσίφε της Βραζιλίας και είναι έδρα της Νάουτικο Καπιμπαρίμπε, ενώ φιλοξένησε αγώνες του Κυπέλλου Συνομοσπονδιών FIFA 2013 και του Παγκόσμιου Κυπέλλου Ποδοσφαίρου 2014.

## Ιστορία
Η κατασκευή του γηπέδου άρχισε τον Αύγουστο του 2010, για να φιλοξενήσει το Μουντιάλ του 2014. Ολοκληρώθηκε τον Απρίλιο του 2013, ενώ τα εγκαίνια έγιναν στις 22 Μαΐου του ίδιου έτους με έναν φιλικό αγώνα ανάμεσα στην Νάουτικο και τη Σπόρτινγκ Λισαβόνας. Φιλοξένησε τρεις αγώνες του Κυπέλλου Συνομοσπονδιών FIFA 2013: τον αγώνα Ιταλία-Ιαπωνία για τον Όμιλο Α΄ (4-3) και τους αγώνες Ισπανία-Ουρουγουάη (2-1) και Ουρουγουάη-Ταϊτή (8-0) για τον Όμιλο Β΄.
640px|μικρογραφία|αριστερά|Πανοραμική άποψη του εσωτερικού του σταδίου κατά τα εγκαίνιά του στις 22 Μαΐου 2013

## Κύπελλο Συνομοσπονδιών FIFA 2013

## Μουντιάλ 2014

## Παραπομπές


## Εξωτερικοί σύνδεσμοι

* Επίσημη ιστοσελίδα
* www.odebrechtnacopa.com.br
* www.cidadedacopa.com.br
* Οδηγός Σταδίου

Κατηγορία:Στάδια ποδοσφαίρου στη Βραζιλία
Κατηγορία:Αθλητικές εγκαταστάσεις στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Πραουστιά

Η **πραουστιά** (επιστ. ονομ.: ***Prunus domestica'' subsp. ''syriaca*** &ndash; γαλ.: *mirabelle*) είναι υποείδος της δαμασκηνιάς της κατηγορίας των αγγειόσπερμων, δικότυλων, φυλλοβόλο δέντρο και ανήκει στο γένος *[[Προύμνη]]* (*Prunus*), στην οικογένεια των Ροδοειδών (Rosaceae), και είναι αδελφικό δέντρο με την κορομηλιά. Στην κυπριακή διάλεκτο το δέντρο ονομάζεται **μαραπελλιά** και ο καρπός **μαραπέλλα**. 

Η καταγωγή του είναι από τη Μικρά Ασία. Πιστεύεται ότι προήλθε από διασταύρωση δαμασκηνιάς και κορομηλιάς. 

Η καλλιέργειά του έχει διαδοθεί στη Δυτική Ευρώπη. Στην Ελλάδα απαντάται στη Θράκη και ιδιαίτερα στη Σαμοθράκη και την Περιφερειακή Ενότητα Ροδόπης *([[Κομοτηνή]])*, όπου από τον καρπό της, το **πράουστο ή πράβιστο**, παρασκευάζεται χαρακτηριστικό γλυκό του κουταλιού, καθώς και μαρμελάδα. Στη Γαλλία από τα πράουστα παρασκευάζεται το μπράντυ.

Οι καρποί είναι κίτρινοι, ωοειδείς. Είναι γλυκοί στην ωρίμασή τους. 

## Πηγές
*Tante Kiki, Γλυκό του κουταλιού πραούστι ή πράουστο, διπλοβρασμένο
*Greek M@s@ - Ελλήνων Γεύσεις, Πραούστι γλυκό του κουταλιού 

## Εξωτερικοί σύνδεσμοι
* 

Κατηγορία:Δέντρα
Κατηγορία:Προύμνη
Κατηγορία:Χλωρίδα της Δυτικής Ασίας
Κατηγορία:Φρούτα
Κατηγορία:Δρύπες
Κατηγορία:Οπωροφόρα δέντρα
Αραβαντινός

Το ελληνικό επώνυμο **Αραβαντινός** μπορεί να αναφέρεται σε κάποιο από τα παρακάτω πρόσωπα:

* Αναστάσιος Αραβαντινός (1879-1948), ιατρός και πανεπιστημιακός καθηγητής
* Αντώνης Αραβαντινός, στέλεχος του ελληνικού σωφρονιστικού συστήματος
* Αριστείδης Αραβαντινός (1852-1923), ιατρός και συγγραφέας
* Δημήτριος Αραβαντινός (1883-1938), δημοσιογράφος, γιος του προηγούμενου
* Διονύσιος Αραβαντινός (19??-1999), καθηγητής μαιευτικής και γυναικολογίας του Πανεπιστημίου Αθηνών
* Ιωάννης Αραβαντινός (1850-1907), νομικός, καθηγητής του συνταγματικού δικαίου στο Πανεπιστήμιο Αθηνών
* Κωνσταντίνος Αραβαντινός (1846-1911), τραπεζίτης, βουλευτής Αττικοβοιωτίας και συγγραφέας
* Παναγιώτης Αραβαντινός (1811-1870), λόγιος ιστοριοδίφης και συγγραφέας
* Παναγιώτης Ι. Αραβαντινός (1880-1930), νομικός και πολιτικός, γιος του Ιωάννη
* Πάνος Αραβαντινός (1886–1930), ζωγράφος και σκηνογράφος όπερας
* Περικλής Αραβαντινός (1859-1931), μουσικός, γνωστός με το καλλιτεχνικό ψευδώνυμο ***`Αραμις***
* Σπυρίδων Π. Αραβαντινός (1843-1906), αρεοπαγίτης και πολιτικός
* Φώτης Αραβαντινός, αθλητικός παράγοντας της Πάτρας, το όνομα του οποίου φέρει το γήπεδο «Φώτης Αραβαντινός»
* Χαράλαμπος (Μπάμπης) Γ. Αραβαντινός, φωτογράφος των Αθηνών του 20ού αιώνα, με καταγωγή από την Πρέβεζα.
Όμιλος ΣΤ΄ Παγκόσμιου Κυπέλλου Ποδοσφαίρου 2014

Ο **Όμιλος ΣΤ΄** του **[[Παγκόσμιο Κύπελλο Ποδοσφαίρου 2014|Παγκοσμίου Κυπέλλου Ποδοσφαίρου 2014]]** αποτελείται από τις εθνικές ομάδες της Αργεντινής, της Βοσνίας-Ερζεγοβίνης, του Ιράν και της Νιγηρίας. Οι αγώνες ξεκίνησαν στις 15 Ιουνίου και τελείωσαν στις 25 Ιουνίου 2014.

Οι δύο πρώτες ομάδες του ομίλου συνέχισαν στην φάση των 16. Η Αργεντινή ως πρώτη του ομίλου συνέχισε σε αγώνα με την Ελβετία που ήταν η δεύτερη του ομίλου Ε΄ και η Νιγηρία ως δεύτερη του ομίλου συνέχισε σε αγώνα με τη Γαλλία που ήταν η πρώτη του ομίλου Ε΄.

## Βαθμολογία και αγώνες

## Σύνοψη των αγώνων
### Αργεντινή - Βοσνία-Ερζεγοβίνη
[250px|μικρογραφία|δεξιά|Οπαδοί της Αργεντινής πανηγυρίζουν στο [Ρίο ντε Τζανέιρο τη νίκη της εθνικής τους]]
Οι δύο ομάδες είχαν συναντηθεί σε δύο προηγούμενους φιλικούς αγώνες, ο πιο πρόσφατος έγινε το 2013.

Η Βοσνία-Ερζεγοβίνη συμπλήρωνε τα τρία λεπτά του ντεμπούτου της μετά την έναρξη του Παγκοσμίου Κυπέλλου, όταν μετά από φάουλ που κέρδισε ο Λιονέλ Μέσι και εκτελέστηκε από τον Μάρκος Ρόχο, η μπάλα χτύπησε πάνω στον Σιντ Κολάσινατς και κατέληξε στα δίχτυα ως αυτογκόλ. Στο δεύτερο ημίχρονο, ο Μέσι σημείωσε το δεύτερο τέρμα της Αργεντινής όταν έπαιξε το ένα-δύο με τον Γκονσάλο Ιγουαΐν που είχε μπει ως αλλαγή στον αγώνα και σούταρε στην εστία του Ασμίρ Μπέγκοβιτς από το ύψος του σημείου του πέναλτι. Πέντε λεπτά πριν τη λήξη της κανονικής διάρκειας του αγώνα, η Βοσνία-Ερζεγοβίνη μείσε το σκορ, όταν η πάσα του Σενάντ Λούλιτς βρήκε τον Βένταντ Ιμπίσεβιτς που είχε μπει ως αλλαγή στον αγώνα και αυτός πέτυχε το πρώτο τέρμα στην ιστορία της εθνικής του στο Παγκόσμιο Κύπελλο.

Το αυτογκόλ του Κολάσινατς μετά από 2 λεπτά και 9 δευτερόλεπτα έσπασε το ρεκόρ για το συντομότερο αυτογκόλ στην ιστορία του Παγκοσμίου Κυπέλλου της ΦΙΦΑ, ξεπερνώντας το αυτογκόλ του Κάρλος Γκαμάρα (2 λεπτά και 46 δευτερόλεπτα) στον πρώτο αγώνα της Παραγουάης με την Αγγλία στον όμιλο Β΄ του Παγκοσμίου Κυπέλλου Ποδοσφαίρου 2006.

### Ιράν - Νιγηρία

### Αργεντινή - Ιράν

### Νιγηρία - Βοσνία-Ερζεγοβίνη

### Νιγηρία - Αργεντινή

### Βοσνία-Ερζεγοβίνη - Ιράν

## Πολυτιμότερος παίκτης

## Σκόρερ

## Παραπομπές


## Εξωτερικοί σύνδεσμοι

* 

Κατηγορία:Παγκόσμιο Κύπελλο Ποδοσφαίρου 2014
Κρίση στο Ιράκ το 2014

Από το Δεκέμβριο του 2013, ξέσπασαν συγκρούσεις ανάμεσα στις ιρακινές δυνάμεις ασφαλείας και το Ισλαμικό Κράτος του Ιράκ και της Ανατολής σε όλο το δυτικό Ιράκ. Στις αρχές Ιανουαρίου του 2014 η ισλαμική οργάνωση πήρε τον έλεγχο της πόλης Φαλούτζα και εξαπέλυσε μεγάλη επίθεση εναντίον της πόλης Ραμάντι η οποία ολοκληρώθηκε τον Μάιο του 2015 υπέρ των τζιχαντιστών. Στη συνέχεια, ο Ιρακινός στρατός ξεκίνησε να διεξάγει επιθέσεις ανακατάληψης των περιοχών. Η οργάνωση, η οποία προελαύνει στη γειτονική Συρία, από όπου προμηθεύεται εξοπλισμό, ενίσχυσε σημαντικά τη θέση της.

Στις αρχές Ιουνίου του 2014, οι αντάρτες της οργάνωσης προωθήθηκαν περαιτέρω στο κεντρικό και βόρειο τμήμα του Ιράκ. Στις 5 Ιουνίου κατάφεραν και κατέλαβαν την πόλη Σαμάρα. Η δεύτερη μεγαλύτερη πόλη του Ιράκ, η Μοσούλη κατελήφθη πλήρως στις 10 Ιουνίου. Την επόμενη μέρα έπεσε και η πόλη Τικρίτ.

## Παραπομπές


Κατηγορία:Ιστορία του Ιράκ
Αρένα Παντανάλ

Το **Αρένα Παντανάλ** είναι ένα νέο στάδιο πολλαπλών χρήσεων στην πόλη Κουιαμπά της Βραζιλίας. Η κατασκευή του ολοκληρώθηκε στις 26 Απριλίου 2014, με σκοπό να χρησιμοποιηθεί κυρίως για αγώνες ποδοσφαίρου και να φιλοξενήσει αγώνες κατά τη διάρκεια του Παγκοσμίου Κυπέλλου Ποδοσφαίρου το 2014.

## Χωρητικότητα
Το στάδιο δεν έχει καθορισμένη ημερομηνία ολοκλήρωσης, και η χωρητικότητά του είναι 41.112 θέσεων. Από τις 24 Απριλίου 2014, απομένουν να εγκατασταθούν 5.000 από τις θέσεις του γηπέδου.

## Μουντιάλ 2014

*Όλοι οι αγώνες από κάτω είναι σε ώρες Κουιαμπά ([[UTC]]−4).*

## Κόπα Αμέρικα 2021

*Όλοι οι αγώνες από κάτω είναι σε ώρες Βραζιλίας ([[UTC−03:00|UTC−3]]).*

## Παραπομπές


## Σημειώσεις


## Εξωτερικοί σύνδεσμοι

* Official Website
*  Cuiabá avança com Arena Pantanal e quer receber Copa das Confederações
*  Cuiabá já no clima de preparativos para o Mundial 2014
* FIFA World Cup Profile 

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις στη Βραζιλία
Μάχη της Δοϊράνης (1916)

Στις αρχές Αυγούστου 1916, 1 βρετανική μεραρχία και 3 γαλλικές μεραρχίες με 400 πυροβόλα και 45.000 οπλίτες προχώρησαν σε επίθεση κατά των βουλγαρικών θέσεων στη λίμνη Δοϊράνη, όπου βρισκόταν η 2η Θρακική μεραρχία πεζικού της Βουλγαρίας. Η επίθεση ξεκίνησε στις 9 Αυγούστου με βαρύ κανονιοβολισμό των θέσεων του 7ου συντάγματος Τσεπίνο και του 9ου συντάγματος Φιλιππουπόλεως. Όλες οι 4 επιθέσεις που ακολούθησαν στις 10, 15, 16 και 18 Αυγούστου αναχαιτίστηκαν από τη 2η Θρακική μεραρχία πεζικού και οι σύμμαχοι αναγκάστηκαν να υποχωρήσουν στις αρχικές τους θέσεις με βαριές απώλειες.

Άλλες πηγές αναφέρουν πως οι Γάλλοι κατέλαβαν τον λόφο Τορτουά και το Ντολντζέλι, συνολικά 30 τετραγωνικά χιλιόμετρα, αλλά με βαριές απώλειες. Το 7ο βρετανικό τάγμα του ελαφριού πεζικού της Οξφόρδης και του Μπάκιγχαμ κατέλαβε τον λόφο Πέταλο.

## Παραπομπές



Κατηγορία:Μάχες του Α' Παγκοσμίου Πολέμου
Κατηγορία:Ιστορία του Ηνωμένου Βασιλείου κατά την διάρκεια του Α΄ Παγκοσμίου Πολέμου
Κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Γαλλίας κατά την διάρκεια του Α΄ Παγκοσμίου Πολέμου
Κατηγορία:Ιστορία του Κιλκίς
Κατηγορία:Η Ελλάδα κατά τον Α΄ Παγκόσμιο Πόλεμο
Όμιλος Η΄ Παγκόσμιου Κυπέλλου Ποδοσφαίρου 2014

Ο **Όμιλος Η΄** του **[[Παγκόσμιο Κύπελλο Ποδοσφαίρου 2014|Παγκοσμίου Κυπέλλου Ποδοσφαίρου 2014]]** αποτελείται από τις εθνικές ομάδες του Βελγίου, της Αλγερίας, της Νότιας Κορέας και της Ρωσίας. Οι αγώνες ξεκίνησαν στις 17 Ιουνίου και τελείωσαν στις 26 Ιουνίου 2014.

Οι δύο πρώτες ομάδες του ομίλου συνέχισαν στη φάση των 16. Το Βέλγιο ως πρώτη του ομίλου συνέχισε σε αγώνα με τις ΗΠΑ που ήταν η δεύτερη του ομίλου Ζ΄ και η Αλγερία ως δεύτερη του ομίλου συνέχισε σε αγώνα με τη Γερμανία που ήταν η πρώτη του ομίλου Ζ΄.

## Βαθμολογία και αγώνες

## Σύνοψη των αγώνων
### Βέλγιο-Αλγερία
[250px|μικρογραφία|δεξιά|Ο [Τόμπι Αλντερβέιρελντ του Βελγίου με τη μπάλα στον εναρκτήριο αγώνα του ομίλου]]
Οι δύο ομάδες είχαν συναντηθεί σε δύο προηγούμενους φιλικούς αγώνες, ο πιο πρόσφατος έγινε το 2003.

Η Αλγερία πήρε το προβάδισμα στο πρώτο ημίχρονο με ένα τέρμα από πέναλτι που εκτέλεσε ο Σοφιάν Φεγκουλί, πέναλτι το οποίο κέρδισε ο ίδιος από τον Γιαν Φερτόνχεν. Το Βέλγιο απάντησε με δύο τέρματα στο δεύτερο ημίχρονο, τα οποία σημείωσαν παίκτες που μπήκαν σαν αλλαγή στον αγώνα. Το τέρμα της ισοφάρισης σημείωσε ο Μαρουάν Φελαϊνί μετά από σέντρα που έκανε ο Κέβιν Ντε Μπρόινε, ακολούθησε το νικητήριο τέρμα του αγώνα από τον Ντρις Μέρτενς μετά από πάσα του Εντέν Αζάρ.

Το τέρμα αυτό του Σοφιάν Φεγκουλί έσπασε τα 506 λεπτά του σερί σιγής της Αλγερίας στο Παγκόσμιο Κύπελλο, το οποίο εκτείνεται πίσω στο 1986, έτσι η Αλγερία παίρνει τη δεύτερη θέση μέχρι στιγμής πίσω από το ρεκόρ των 517 λεπτών, μεταξύ του 1930 και του 1990, που πραγματοποιήθηκε από τη Βολιβία.

### Ρωσία - Νότια Κορέα

### Βέλγιο-Ρωσία
Οι δύο ομάδες έχουν ήδη συναντηθεί σε οκτώ προηγούμενους αγώνες (συμπεριλαμβανομένων των αγώνων της Σοβιετικής Ένωσης), εκ των οποίων τέσσερις φορές στο Παγκόσμιο Κύπελλο Ποδοσφαίρου της ΦΙΦΑ (1970, 1982, 1986, 2002).

### Νότια Κορέα - Αλγερία
Οι ομάδες είχαν ξανασυναντηθεί σε ένα φιλικό ματς το 1985.

### Νότια Κορέα - Βέλγιο

### Αλγερία-Ρωσία
Η Ρωσία (ως Σοβιετική Ένωση) είχε συναντήσει την Αλγερία μόνο μια φορά στο παρελθόν, σε έναν φιλικό αγώνα το 1964, όπου ήρθαν ισόπαλες με σκορ 2–2.

Για το γκολ της Αλγερίας στον αγώνα αυτό, η επανάληψη στην τηλεόραση έδειξε ότι κατά τη διάρκειά του ο τερματοφύλακας της Ρωσίας είχε πράσινο φως από λέιζερ στο πρόσωπό του. Μετά τον αγώνα επιβλήθηκε πρόστιμο από τη FIFA στην Ποδοσφαιρική Ομοσπονδία της Αλγερίας ύψους 50,000 ελβετικών φράγκων για τη χρήση του λέιζερ, ενός απαγορευμένου αντικειμένου στο γήπεδο σύμφωνα με τους κανονισμούς της ΦΙΦΑ για την ασφάλεια και προστασία των σταδίων, καθώς και για άλλες παραβιάσεις των κανονισμών από τους οπαδούς της Αλγερίας.

## Πολυτιμότερος παίκτης

## Σκόρερ

## Παραπομπές


## Εξωτερικοί σύνδεσμοι

* 

Κατηγορία:Παγκόσμιο Κύπελλο Ποδοσφαίρου 2014
Αρακαζού

Το **Αρακαζού** (*Aracaju*) είναι η πρωτεύουσα της πολιτείας Σερζίπι, στη βορειοανατολική Βραζιλία. Σύμφωνα με την απογραφή του 2013, το Αρακαζού είχε 614.577 κατοίκους, περίπου το ένα τρίτο της πολιτείας, και η μητροπολιτική περιοχή του έχει 899.239 κατοίκους. Η πόλη είναι παραθαλάσσια, με πολλές παραλίες με πιο γνωστή την Αταλάια Βέλα, και βρίσκεται περίπου 350 χιλιόμετρα βόρεια του Σαλβαδόρ. Βρίσκεται στις εκβολές του ποταμού Σερζίπι. Το όνομα της πόλης είναι ινδιάνικο και προέρχεται από τις λέξεις «άρα», που είναι ο παπαγάλος μακάου, και «καζού» που σημαίνει κάσιους.

Το Αρακαζού δημιουργήθηκε για να αντικαταστήσει το Σάου Κριστόβαου το 1855 ως πρωτεύουσα της πολιτείας. Το Σάντο Αντόνιο ντε Αρακαζού, όπως λεγόταν πριν το 1855, έλαβε το καθεστώς πόλης και σε αυτό άρχισαν να στεγάζονται οι διοικητικές υπηρεσίες. Ένας από τους λόγους που η πρωτεύουσα μεταφέρθηκε ήταν το βαθύ λιμάνι του Αρακαζού που μπορούσε να χρησιμοποιηθεί στο εμπόριο ζάχαρης με την Ευρώπη και ένας άλλος ότι η προηγούμενη πρωτεύουσα ήταν στα πρόθυρα ένοπλης σύρραξης. Τελικά, η μεταφορά της πρωτεύουσας ολοκληρώθηκε το 1865, μετά από μια δεκαετία αντιδικιών. Το 1886 το Αρακαζού είχε 1.484 κατοίκους. Η πόλη επανασχεδιάστηκε τον 20ό αιώνα για τη βελτίωση των συνθηκών διαβίωσης των κατοίκων της και αστικοποιήθηκε. Ο επανασχεδιασμός της πόλης, ο οποίος έγινε με γεωμετρικά σχήματα, ήταν πρόκληση λόγω του βαλτώδους εδάφους της πόλης. Το 1910 έγινε έδρα της αρχιεπισκοπής του Αρακαζού και το 1914 η πόλη απέκτησε σιδηροδρομική σύνδεση. Η οικονομία της πόλης για μεγάλο χρονικό διάστημα βασιζόταν στο εμπόριο ζαχαροκάλαμου και πετρελαίου ενώ πλέον σημαντικά συνεισφέρει και ο τουρισμός.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Βραζιλίας
Εγιαλέτι του Ουγιβάρ

Το **εγιαλέτι του Ουγιβάρ** (Οθωμανικά: ایالت اویوار, τουρκικά: *Eyālet-i Ūyvār*), ήταν διοικητική διαίρεση της Οθωμανικής Αυτοκρατορίας από το 1663 έως το 1685. Εδαφικά καταλάμβανε εδάφη της σημερινής Ουγγαρίας και Σλοβακίας, τότε ανήκαν στην Αυστριακή Αυτοκρατορία. Πήρε το όνομα του από το Κάστρο του Νόβε Ζάμκι, σήμερα η πόλη της Σλοβακίας Νόβε Ζάμκι.

Ο Οθωμανικός στρατός υπό την ηγεσία του Κοπρουλού Φαζίλ Αχμέτ νίκησε την αυστριακή φρουρά του Ουγιβάρ και κατέλαβαν την περιοχή. Η Ειρήνη του Βασβάρ αναγνώρισε τον οθωμανικό έλεγχο της περιοχής έως το 1699 που επέστρεψε στην Αυστρία, μετά την υπογραφή της συνθήκης του Κάρλοβιτς.

Οι κάτοικοι της Ουγιβάρ κατέβαλαν φόρο 50 άσπρα ανά κεφαλή, ένα χρυσό δουκάτο τότε αναλογούσε σε 200 περίπου άσπρα.

## Διοικητικές διαιρέσεις
Διοικητικά το εγιαλέτι ήταν χωρισμένο στα εξής σαντζάκια: :
* Σαντζάκι της Λέβε
* Σαντζάκι του Νόβιγκραντ
* Σαντζάκι της Χολόκ
* Σαντζάκι της Μπογιάκ
* Σαντζάκι της Σασβάρ

## Παραπομπές


Κατηγορία:Αυστριακή Αυτοκρατορία
Κατηγορία:Οθωμανική Σλοβακία
Ουγιβαρ
Κατηγορία:Οθωμανική Ουγγαρία
Λιάπης

Το επώνυμο **Λιάπης** μπορεί να αναφέρεται σε:

* Ιωάννης Λιάπης, το κοσμικό όνομα του Αρχιεπισκόπου Αθηνών Ιερώνυμου Β΄ 
* Ιωάννης Λιάπης, αρχιτέκτονας, πρώην υπουργός
* Κώστας Λιάπης, λαογράφος
* Κώστας Λιάπης (αθλητής), αθλητής στίβου
* Μιχάλης Λιάπης, πρώην υπουργός
Μασεϊό

Το **Μασεϊό** (*Maceió*) είναι πρωτεύουσα και μεγαλύτερη πόλη της πολιτείας Αλαγκόας στη βορειοανατολική Βραζιλία. Ο πληθυσμός της πόλης το 2013 εκτιμήθηκε ότι ήταν 996.736 κατοίκοι. Το όνομα της πόλης είναι ινδιανικής προέλευσης και περιγράφει πηγές από τις οποίες αναβλύζει νερό. Η πόλη είναι ανερχόμενος τουριστικός προορισμός της Βραζιλίας.
## Ιστορία
Οι πρώτοι Ευρωπαίοι που έφτασαν στην περιοχή ήταν οι Ολλάνδοι περίπου το 1600 και ξεκίνησαν την καλλιέργεια ζαχαροκαλάμου, την οποία συνέχισαν οι Πορτογάλοι όταν κατέλαβαν την περιοχή. Ένας οικισμός δημιουργήθηκε γύρω από τις καλλιέργειες. Για τις ανάγκες του εμπορείου κατασκευάστηκε στην περιοχή ένα λιμάνι. Λόγω του μεγάλου λιμάνιου η πόλη αναπτύχθηκε ακόμη περισσότερο, ενώ την καλλιέργεια ζάχαρης ως κύρια πηγή εισοδήματος αντικατέστησε η υλοτομία. Από το λιμάνι γίνονταν εξαγωγές καπνού, καρύδων, δέρματος και μπαχαρικών. Το χωριό έλαβε το καθεστώς πόλης το 1815. Το 1839, λόγω της συνεχούς ανάπτυξής του, το Μασεϊό ορίστηκε πρωτεύουσα της πολιτείας Αλαγκόας. Η πόλη γνώρισε έντονη ανάπτυξη εξαιτίας του τουρισμού στα τέλη του 20ού αιώνα.
## Χαρακτηριστικά
Η πόλη βρίσκεται σε μία μικρή χερσόνησο ανάμεσα στον Ατλαντικό και τη λίμνη Λαγκόα Μουνταού, ενώ το παραλιακό μέτωπο προστατεύεται από έναν υπεράκτιο ύφαλο. Οι πιο δημοφιλείς παραλίες της πόλης είναι η Πραΐα ντε Πόντα Βέρντε και η Ζατιούκα. Στη πόλη βρίσκεται το μουσείο Τέο Μπαντάο, το οποίο ασχολείται με την ιστορία και τον πολιτισμό της πολιτείας. Η πόλη από το 1999 εξυπηρετείται από το διεθνές αεροδρόμιο Ζούμπι ντος Παλμέρας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Σαντζάκι της Λέβε

thumb|right|Το κάστρο της Λεβίτσε σε Αυστριακό χάρτη του 1672
Το **Σαντζάκι της Λέβε** ή **Λίβα** (*[[τουρκικά]]: Leve Sancağı*), ήταν διοικητική διαίρεση από το 1663 έως το 1685, υποδιαίρεση του βιλαετιού της Ουγιβάρ, της Οθωμανικής Αυτοκρατορίας. Καταλάμβανε εδάφη που είχαν κατακτηθεί από την Αυστριακή Αυτοκρατορία και το Βασίλειο της Ουγγαρίας και σήμερα ανήκουν στη Σλοβακία. Διοικητικό κέντρο ήταν η πόλη Λέβε ή Λίβα, η σημερινή Λεβίτσε.

Η Λεβίτσε δέχτηκε από τον 16ο αιώνα πολλές επιδρομές και καταστροφές από τους Οθωμανούς. Το Κάστρο της Λεβίτσε καταλήφθηκε από τους Οθωμανούς το 1663, χωρίς μάχη, ο διοικητής του το εγκατέλειψε.

## Παραπομπές


## Αναφορές
* Muhuammed Fatdh Çalisir, ottoman rule ın the uyvar provınce, 1663-1685 , Ankara 2009
* Güneş Işıksel, [ La politique étrangère ottomane dans la seconde moitié du XVI e siècle : le cas du règne de Selîm II (1566-1574)]

Κατηγορία:Οθωμανική Σλοβακία
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Σλοβακίας
Τζαβάντ Νεκουνάμ

Ο **Τζαβάντ Νεκουνάμ **(περσικά: جواد نکونام, γεννήθηκε 7 Σεπτεμβρίου 1980) είναι Ιρανός πρώην ποδοσφαιριστής που αγωνιζόταν ως μέσος, ενώ ήταν και ο αρχηγός της Εθνικής Ιράν. Είναι κάτοχος του ρεκόρ συμμετοχών για την εθνική του ομάδα με 149.

## Καριέρα σε συλλόγους
Ο Νεκουνάμ έπαιξε για πολλά χρόνια στην Πας Τεχεράνης μέχρι το 2005 που πήρε μεταγραφή για την Αλ Γουάντα στα Ηνωμένα Αραβικά Εμιράτα. Την επόμενη σεζόν έπαιξε σε μια άλλη ομάδα της αραβικής χώρας, την Αλ Σάρτζα. Εγκεφαλικός παίκτης με καλές αμυντικές τοποθετήσεις και εξαιρετικός πασέρ δεν άργησε να αναδειχθεί και στο διεθνές ποδόσφαιρο.

Το 2006 και μετά τις καλές του εμφανίσεις στο Παγκόσμιο Κύπελλο της Γερμανίας, ο Νεκουνάμ πήρε μεταγραφή για την Οσασούνα και έγινε ο πρώτος Ιρανός παίκτης που έπαιξε σε ισπανικό σύλλογο. Έμεινε στην ομάδα των Βάσκων για έξι σεζόν, παίζοντας σε 149 παιχνίδια και σημειώνοντας 24 γκολ. Τα χρόνια αυτά καθιερώθηκε ως ένας από τους καλύτερους μέσους στην εποχή του. Το 2012 σε ηλικία 32 ετών επέστρεψε στην πατρίδα του και την Εστεγλάλ. Υπέγραψε διετές συμβόλαιο αξίας $9,5 εκατομμυρίων με τον σύλλογο της Τεχεράνης και έγινε ο πιο καλοπληρωμένος παίκτης στην ιστορία του ιρανικού επαγγελματικού πρωταθλήματος. Με το νέο σύλλογο του στέφθηκε πρωταθλητής την πρώτη σεζόν. Στο τέλος του συμβολαίου του το 2014 πήγε με τετράμηνη συμφωνία στην Κουβέιτ ΣΚ με την οποία κατέκτησε το κύπελλο της χώρας.

## Διεθνής καριέρα
Ο Νεκουράμ έπαιξε για πρώτη φορά με την εθνική ομάδα του Ιράν τον Μάιο του 2000. Έγινε βασικός κατά τη διάρκεια των προκριματικών του 2002 και έπαιξε σε δύο από τους τρεις αγώνες του Ιράν στο Παγκόσμιο Κύπελλο του 2006, όντας τιμωρημένος για τον τρίτο.

Ο Νεκουράμ επίσης συμμετείχε στη νίκη του Ιράν στο τουρνουά ποδοσφαίρου των Ασιατικών Αγώνων του 2002 και στο Πρωτάθλημα Δυτικής Ασίας το 2004. Ήταν μέρος της αποστολής του Ιράν για τα Κύπελλα Ασίας του 2004, 2007 και 2011. Ήταν ο πρώτος σκόρερ της *Μελί* στα προκριματικά για το Παγκόσμιο Κύπελλο του 2014 και συμμετείχε στη διοργάνωση ως αρχηγός της Εθνικής Ιράν.

Μετά την αποχώρησή του από την ενεργό δράση ακολούθησε προπονητική καριέρα.

## Παραπομπές


## Εξωτερικοί σύνδεσμοι
* 
* Προφίλ στο στο Team Meli 

Κατηγορία:Ιρανοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Πας Τεχεράνης
Κατηγορία:Ποδοσφαιριστές Αλ Γουάχντα ΣΚΚ
Κατηγορία:Ποδοσφαιριστές Αλ Σάρτζα ΣΚ
Κατηγορία:Ποδοσφαιριστές Εστεγλάλ ΦΚ
Κατηγορία:Ποδοσφαιριστές Εθνικής Ιράν
Κατηγορία:Μέσοι ποδοσφαιριστές
Κατηγορία:Ποδοσφαιριστές Κουβέιτ ΣΚ
Κατηγορία:Ποδοσφαιριστές Σαϊπά ΦΚ
Κατηγορία:Ποδοσφαιριστές Αλ Αραμπί ΣΚ (Κατάρ)
Κατηγορία:Ποδοσφαιριστές ολυμπιακής ομάδας Ιράν
Κατηγορία:Ποδοσφαιριστές Εθνικής Ιράν Κ20
Κατηγορία:Ποδοσφαιριστές Προ Λιγκ Ιράν
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2007
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στο Κατάρ
Λουίζ Φλέτσερ

Η **Εστέλ Λουίζ Φλέτσερ** (1934-2022) (αγγλικά: Estelle Louise Fletcher) ήταν Αμερικανίδα ηθοποιός του κινηματογράφου και της τηλεόρασης. Είναι περισσότερο γνωστή για τον ρόλο της στην ταινία ''Στη φωλιά του κούκου'', για τον οποίον βραβεύτηκε κιόλας με Όσκαρ Α΄ Γυναικείου Ρόλου, BAFTA και Χρυσή Σφαίρα.

## Βιογραφία
Η Λουίζ Φλέτσερ γεννήθηκε στις 22 Ιουλίου 1934, στο Μπέρμιγχαμ της Αλαμπάμας. Ήταν το δεύτερο από τα τέσσερα παιδιά της οικογένειάς της, επίσης και οι δύο γονείς της ήταν κωφοί. Ο πατέρας της ίδρυσε πάνω από 40 εκκλησίες για κωφούς στην Αλαμπάμα.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
The Battle Rages On...

thumb|320px|''Οι Deep Purple σε συναυλία στο Νανσί της Γαλλίας στις 18 Οκτωβρίου 1993''
**The Battle Rages On...** είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε τον Ιούλιο του 1993 με τον ομώνυμο δίσκο και του οποίου αποτέλεσε το εναρκτήριο κομμάτι.

## Σύνθεση
Το τραγούδι ξεκινάει με ριφ από την κιθάρα του Μπλάκμορ, του οποίου η ένταση μετριάζεται για να ξεκινήσουν τα φωνητικά του Ίαν Γκίλαν, με τους στίχους να περιγράφουν την ακρότητα της ψυχολογίας του ανθρώπου κατά την διάρκεια ενός πολέμου και την απουσία αιτίας για την πρόκληση θανάτου από ένα σημείο και έπειτα.

## Ζωντανές εκτελέσεις
Το συγκεκριμένο κομμάτι συμπεριλήφθηκε στο set list των ζωντανών εμφανίσεων του συγκροτήματος κατά την περιοδεία για την προώθηση του άλμπουμ με τον Ρίτσι Μπλάκμορ στην κιθάρα, όπως και μετά την αποχώρηση του όταν και αντικαταστάθηκε από τον Τζο Σατριάνι. Οι Deep Purple συνέχισαν να το παίζουν ζωντανά κατά την μεξικάνικη περιοδεία τους το Νοέμβριο του 1994, στις πρώτες εμφανίσεις του Στηβ Μορς με το συγκρότημα, όπως και στις εμφανίσεις τους στην Φλόριντα τον Μάρτιο του 1995.

Το "*The Battle Rages On...*" επανήλθε στις ζωντανές τους εμφανίσεις το 2007 κατά την περιοδεία για την προώθηση του "*[[Rapture of the Deep]]*" και παρέμεινε μέχρι το 2009 για να επανέλθει στα τέλη του 2012 κατά την περιοδεία "The Songs That Built Rock". Το συγκρότημα συνέχισε να το βάζει στο set list του στις πρώτες συναυλίες της περιοδείας για την προώθηση του επιτυχημένου "*[[Now What?!]]*".

## Ζωντανές ηχογραφήσεις
Ζωντανά ηχογραφημένα άλμπουμ στα οποία υπάρχουν εκτελέσεις του "*The Battle Rages On...*" είναι τα εξής:

* *[[Come Hell or High Water]]* (1994)
* *[[Live in Europe 1993]]* (2006)
* *[[Around the World Live]]* (DVD, 2008)

## Τα μέλη των Deep Purple
Το "*The Battle Rages On...*" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The Battle Rages On CD Booklet, Mercury, 1993
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, Blake Publishing, 1998

## Εξωτερικοί σύνδεσμοι
* Στίχοι του The Battle Rages On...
* The Battle Rages on tablature 1
* The Battle Rages on tablature 2
* The Battle Rages on chords
* The Battle Rages On (Solo) tablature
* Deep Purple - The Battle Rages On - YouTube

Κατηγορία:Τραγούδια των Deep Purple
Κατηγορία:Τραγούδια του 1993
Σάο Λουίς

Το **Σάο Λουίς** (πορτογαλικά: *São Luís*, προφορά ΔΦΑ: [sɐ̃w luˈis]) είναι πρωτεύουσα και μεγαλύτερη πόλη της πολιτείας της Βραζιλίας Μαρανιάο, στα βορειοανατολικά της χώρας. Η πόλη σύμφωνα με υπολογισμούς του 2013 έχει 1.053.919 κατοίκους και είναι η 15η μεγαλύτερη στη Βραζιλία. Το Σάο Λουίς βρίσκεται στο νησί Σάο Λουίς, το οποίο βρίσκεται στο κόλπο Σάο Μάρκος, ο οποίος σχηματίζεται από τις εκβολές των ποταμών Πινταρέ, Μεαρίμ και Ιταπεκούρου και άλλων ποταμών. Είναι μία από τις τρεις πρωτεύουσες πολιτειών της Βραζιλίας που είναι κτισμένες σε νησιά· οι άλλες είναι η Βιτόρια και η Φλοριανόπολις. Το ιστορικό κέντρο του Σάο Λουίς έχει χαρακτηριστεί Μνημείο Παγκόσμιας Κληρονομιάς από την Ουνέσκο το 1997.

Το Σάο Λουίς είναι η μόνη πρωτεύουσα πολιτείας της Βραζιλίας η οποία ιδρύθηκε από τους Γάλλους το 1612, ώστε να γίνει το κέντρο της Ισημερινής Γαλλίας. Κατασκεύασαν ένα οχυρό το οποίο ονομάστηκε Σαιν-Λουί. Η πόλη κατακτήθηκε το 1615 από τους Πορτογάλους με τον Ζερόνιμο ντε Αλμπουκέρκι και άλλαξε το όνομα σε Σάο Λουίς. Ο Φρανσίσκο Φρίας ντε Μεσκίτα σχεδίασε εκ νέου τα τείχη της πόλης και σχεδίασε ένα γεωμετρικό δίκτυο δρόμων για την πολεοδομία της πόλης. Η πόλη κατακτήθηκε για λίγο από τους Ολλανδούς, από το 1641 μέχρι το 1643, όταν μετά από μια εξέγερση η πόλη κατελήφθη ξανά από τους Πορτογάλους. Η πόλη στο τέλους του 17ου αιώνα είχε περίπου 10.000 κατοίκους και στο τέλους του επόμενου περίπου 17.000. Το Σάο Λουίς είχε εξελιχθεί σε σημαντικό εξαγωγικό λιμάνι και σκλαβοπάζαρο και τα πλούτη από το εμπόριο οδήγησαν στην πολιτιστική ακμή της πόλης. Στην πόλη έγιναν στις αρχές του 20ού αιώνα αλλαγές για να βελτιωθούν οι συνθήκες ζωής, όπως φωταγώγηση, σιδηρόδρομος τραμ και αποχέτευση. Όμως, μετά τη δεκαετία του 1920, η πόλη βρέθηκε σε οικονομικό τέλμα και αυτό είχε ως αποτέλεσμα μεγάλος αριθμός από τα κτίρια στο ιστορικό κέντρο να σωθούν μέχρι σήμερα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Κατηγορία:Μνημεία Παγκόσμιας Κληρονομιάς στη Βραζιλία
BBC Ουαλία

Το **BBC Ουαλία** (BBC Cymru Wales) (το *Cymru* στα Ουαλικά σημαίνει *Ουαλία* όπως και το *Wales* το οποίο είναι στα Αγγλικά) είναι μια υπηρεσία του BBC για την Ουαλία. Ο οργανισμός ξεκίνησε να λειτουργεί το 1964, η έδρα του είναι στο Κάρντιφ και απασχολεί 1.200 υπαλλήλους. Οι υπηρεσίες που προσφέρει ο οργανισμός είναι τηλεοπτικά και ραδιοφωνικά κανάλια, καθώς και ενημέρωση μέσω διαδικτύου.

## Ιστορικό

[250px|right|thumb|Τα στούντιο του οργανισμού στο [Κάρντιφ]]

Η πρώτη εκπομπή του σταθμού έγινε στις 23 Φεβρουαρίου του 1923, από τον ραδιοφωνικό σταθμό *5WA*. Εκείνη την εποχή ο οργανισμός έκπεμπε από πολλά μέρη της Ουαλίας. Στη διάρκεια του Δεύτερου Παγκοσμίου Πολέμου, ο οργανισμός έφυγε από τις έδρες του στην Ουαλία και εγκαταστάθηκε στα κεντρικά στούντιο του BBC.

Το πρώτο τηλεοπτικό σήμα στην Ουαλία έγινε στις 15 Αυγούστου του 1952, μέσω του παρόχου *Wenvoe*, το οποίο μετέδιδε το BBC One.

250px|left|thumb|Το λεωφορείο εξωτερικών μεταδόσων του οργανισμού

Στις 9 Φεβρουαρίου του 1964 δημιουργήθηκε ο οργανισμός *BBC Cymru Wales*. Το 1970 ο οργανισμός ξεκίνησε να εκπέμπει το τηλεοπτικό του κανάλι σε έγχρωμη εικόνα και ήταν ο πρώτος έγχρωμος τηλεοπτικός σταθμός σε ολόκληρη την Ουαλία.

Στο τέλος του Δεύτερου Παγκοσμίου Πολέμου το BBC ανακοίνωσε ότι θα σταματήσει να εκπέμπει το BBC Radio 4 από το BBC Cyrmu Wales και θα αντικατασταθεί από τους ραδιοφωνικούς σταθμούς BBC Radio Wales και BBC Radio Cymru.

Το 1997, ο οργανισμός ξεκίνησε να έχει και τη δική του υπηρεσία στο διαδίκτυο, μέσω του BBC Online.

Το 2011, ο οργανισμός μετακόμισε στα καινούργια του στούντιο στο κέντρο του Κάρντιφ.

## Υπηρεσίες

### Τηλεοπτικοί σταθμοί

* *[[BBC One Ουαλία]]*
* *[[BBC Two Ουαλία]]*

Τηλεοπτικοί σταθμοί που έχουν κλείσει:

* *[[BBC 2W]]*

### Ραδιοφωνικοί σταθμοί

* *[[BBC Radio Wales]]*
* *[[BBC Radio Cymru]]*

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:BBC Cymru Wales
Κατηγορία:British Broadcasting Corporation
Κατηγορία:Ουαλικοί τηλεοπτικοί σταθμοί
Κατηγορία:Ουαλικοί Ραδιοφωνικοί Σταθμοί
Κατηγορία:Επιχειρήσεις του Ηνωμένου Βασιλείου